La Euro 08

S’allegrain nus be pervia dals gieus da ballape en Svizra? Ina giada esser en il center da l’interess. In pajais be reporters che rapportan sper il ballape era anc da tut quai ch’els vesan sco extraordinari en Svizra. 

Austria? N’è l’Austria anc adina betg dapli che skiunzs pli svelts che ils noss? Mai persunalmain occupa l’Austria dapi che jau hai gì contacts cun minoritads culturalas e linguisticas en Europa; minoritads sco nus rumantschs. Dapi lura enconusch jau per exempel la regiun dal Burgenland – collinas miaivlas tranter Vienna e l’Ungaria. Cun pitschnas vischnancas. Là vivan ils Croats en Austria. Che vulessan nominar lur vischnancas cun ils nums croats e na pon betg. La vischnanca Oslip. avess num Uzlop etc. Da questa regiun è era il vin restà en mia memoria – betg ma quel dals Croats en Austria sco per exempel da la famiglia Schruiff dad Oslip. Gist sper il Neusiedlersee chatt’ins era il bain da la famiglia Prieler – enconuschent ad amants dal vin per exempel pervia da lur vin cotschen «Blaufränkisch». Pli baud n’avess jau mai pensà ch’i savess esser d’avantatg da tschertgar bun vin en Austria. Uschia sun jau prest daventà «fan» da l’Austria e quai insumma betg pervia da las skiunzas o ballapedists; na: pervia da las spezialitads e pervia dals umans. Il pli tard suenter l’emprima visita a Vienna: Pervia da las chasas da cafè cun tut las dultscharias deliziusas. E pervia dal umor spezial dals viennais: na raquinta betg in «Schmäh» dian els e manegian ina tuctaria. 

Perquai tegn jau era ils poleschs a l’equipa da l’Austria tar la Euro 08. 

David Spinnler